Diari Oficial de la Generalitat Valenciana


Sumari del DOGV 98, del 15-03-1983 (1983/900088)

Circular de la Presidència de la Generalitat Valenciana, de l'1 de març de 1983, sobre procediment per a l'elaboració de disposicions generals.
-----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/cir/1983/03/01/(1)/dof/vci/html**

### Dades del document

Número de DOGV
:   98

Data del DOGV
:   15-03-1983

Secció del DOGV
:   I. DISPOSICIONS GENERALS

Número del document
:   1983/900088


Data del document
:   01-03-1983

Organisme emissor


Tipus de document
:   Circular

Descriptors 

:   * administració regional
    * procediment administratiu

Circular de la Presidència de la Generalitat Valenciana, de l'1 de març de 1983, sobre procediment per a l'elaboració de disposicions generals.  
El previsible augment de les competències d'aquesta Comunitat Autònoma com a conseqüència de les atribuïdes per l'Estatut d'Autonomia i les derivades de les pròximes transferències de funcions i serveis que han de produir-se en les pròximes dates, fan pensar en la necessitat de dictar Disposicions Generals per a l'exercici de les esmentades competències pels Organs de l'Administració Autonòmica.  
Per això, es considera convenient de recordar que el procediment d'elaboració de Disposicions Generals és l'establert en els articles 129 i següents de la Llei de Procediment Administratiu de 17 de juliol de 1958, i que igualment s'han de tenir en compte els articles 23 i següents de la Llei de Règim Jurídic de l'Administració de l'Estat, tot ells en vigor d'acord amb el que disposa l'article 28 del Reglament de Règim Interior del Consell aprovat per Decret de 3 de desembre de 1982.  
L'aplicació de les esmentades normes pot tenir algunes particularitats quan es tracta de les Comunitats Autònomes; per això, en recordar aquesta circular el procés d'elaboració de Disposicions Generals, es fan alguns comentaris sobre possibles variacions que cal tenir en compte.  
El procediment a seguir per a l'elaboració d'Ordres dictades pels Consellers, Decrets del Ple del Consell o projectes de Llei que aquest haja de sotmetre a les Corts Valencianes, serà el següent:  
Primer  
S'iniciarà un expedient amb una moció o proposta de l'òrgan que assumesca la iniciativa, acompanyada, encas que s'hagen produït amb anterioritat, dels estudis de caràcter tècnic, jurídic, social o polític que n'hagen aconsellat la adopció, i de la documentació que calga utilitzar.  
Segon  
La proposta ha d'anar acompanyada de la relació de normes, bé de l'Administració Central, bé de l'Administració Autonòmica, que estiguen vigents en aquell moment sobre la matèria, expressant-hi les que han de restar derogades o substituïdes per la que es proposa en l'àmbit de la Comunitat Valenciana.  
Tercer  
Serà preceptiu l'informe de la Secretaria General Tècnica de la Conselleria que haja iniciat l'expedient.  
Quart  
Quan hom tinga dubtes sobre la legalitat de la disposició que s'haja d'adoptar, no solament en relació amb altres normes emanades de la Generalitat Valenciana, sinó en relació amb la Constitució o Normes de l'Estat d'obligat acatament per aquella, haurà de sol·licitar-se informe del Gabinet Jurídic de la Presidència.  
L'informe d'aquest servei no sols recaurà sobre la legalitat de la disposició, sinó que també podrà introduir modificacions en la redacció per tal de donar-li una major precisió terminològica des del punt de vista jurídic.  
Cinqué  
Amb caràcter facultatiu podran sol·licitar-se els següents informes:  
A) Informació de les organitzacions sindicals, empresarials, col·legis professional o entitats encarregades de la defensa d'interessos col·lectius, quan la Disposició General puga afectar els esmentats interessos.  
B) Informació pública, quan el caràcter de la disposició ho aconselle i ho permeta.  
Sisé  
El projectes de Decret que hagen de ser aprovats pel Ple del Consell, i els projectes de Llei que aquest organisme haja de remetre a les Corts, hauran de ser coneguts pels membres del Consell amb anterioritat suficient, que pot xifrar-se en un termini de vuit dies, sense perjudici que en cas d'urgència apreciada pel mateix Consell s'abreuge o s'ometa aquest tràmit.  
Seté  
També caldrà tenir en compte la possibilitat de sol·licitar dictamen del Consell d'Estat d'acord amb el que disposa l'article 23 de la Llei Orgànica d'aquest òrgan consultiu de 22 d'abril de 1980 i l'article 142 del seu Reglament, de 18 de juliol de 1980, consulta que és preceptiva en els supòsits previstos en l'article 22 de l'esmentada Llei Orgànica, entre els quals podem citar els Reglaments i les disposicions de caràcter general que es dicten en execució de les lleis.  
Cosa que fem pública perquè en prengueu coneixement. València, 1 de març de 1983.  
El President de la Generalitat,   
JOAN LERMA I BLASCO


Còpia Permalink ELI